Die wêreld in foto’s – 31 Januarie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Vrywilligers van ŉ Sikh-tempel Dinsdag besig om haweloses in Nieu-Delhi gratis mediese sorg te bied. Foto: Tsering Topgyal, AP Ongeveer 300 inwoners van Kambodja se noordwestelike provinsies Dinsdag buite dié land se premierwoning in Phnom Penh. Hulle het ŉ petisie oor ŉ grondkwessie met die provinsiale owerheid aan die premier, Hun Sen, oorhandig. Foto: Heng Sinith, AP Brandbestryders het Maandag alles in die stryd gewerp om ŉ veldbrand te blus wat sowat 800 huise in ŉ gemeenskap in die Chileense kusdorp Dichato bedreig het. Die suide van Chili word tans geteister deur veldbrande. Foto: Esteban Felix, AP Toeriste vroeër die week op besoek aan ŉ tempel in Kaifeng in China se Henan-provinsie. Foto: Li An, Xinhua Die Griekse premier, Alexis Tsipras, is Dinsdag amptelik verwelkom tydens ŉ plegtigheid in die Serwiese paleis in Belgrado. Tsipras is op ŉ ampsbesoek van twee dae aan dié land. Foto: Darko Vojinovic, AP